Consumer Finance Holding

Consumer Finance Holding, a.s. bola (do 1. 1. 2018) slovenská firma, ktorá od roku 2005 poskytovala nebankové pôžičky (nebankový veriteľ).

 Dejiny 
Spoločnosť bola založená Všeobecnou úverovou bankou, a.s. 25.1.2005 za účelom efektívnej holdingovej správy 5 akciových spoločností: Quatro, a.s., TatraCredit, a.s., Q-car, a.s., Slovenská požičovňa, a.s. a Slovenské kreditné karty, a.s., ktoré kúpila VÚB od pôvodných akcionárov. Do obchodného registra bola zapísaná 25. 2. 2005 a vymazaná z neho je od 1.1.2018Výpis z Obchodného registra Okresného súdu Prešov [online]. Dostupné online.. V roku 2005 nadobudla akcie spoločností Quatro, a.s., TatraCredit, a.s., Q-car, a.s., Slovenská požičovňa, a.s. a Slovenské kreditné karty, a.s. a následne ako jediný akcionár dcérskych spoločností rozhodla dňa 28.10.2005 o ich zlúčení s CFH ako ich nástupníckou spoločnosťou. Proces zlúčenia dcérskych spoločností sa úspešne ukončil k 31.12.2005, keď registrový súd v Prešove vykonal výmaz dcérskych spoločností a k tomuto dňu prešli všetky práva a povinnosti na CFH.

 Kontroly SOI 
SOI obvinila spoločnosť z nekalých praktík voči spotrebiteľom, ktoré firma neuznala a spory sa preniesli na okresné, neskôr krajské súdy. Konečné rozhodnutia vydal až Najvyšší súd Slovenskej republiky, ktorý potvrdil závery SOI aj rozhodnutia nižších súdov.

 O spoločnosti 
Spoločnosť Consumer Finance Holding, a.s.Webové stránky spoločnosti Consumer Finance Holding, a.s. [online]. Dostupné online . bola 100%-nou dcérskou spoločnosťou VÚB. spoločne s VÚB patrila do medzinárodnej bankovej skupiny Intesa SanpaoloBanková skupina Intesa Sanpaolo S.p.A. [online]. ., ktorá je najväčšou  bankou v Taliansku a súčasne jednou z bánk s vedúcim postavením v Európe.

Spoločnosť tvorilo niekoľko značiek a divízií:
 Quatro poskytuje možnosť nakupovať na splátky. Tento splátkový systém môžu klienti nájsť v takmer 8000 obchodných prevádzkach a 700 e-shopochZoznam obchodných prevádzok a e-shopov [online]. Dostupné online..
 Quatro Pôžičky poskytuje vybavenie pôžičky online alebo na pobočkách Quatro Finančný DomWebová stránka Quatro Pôžičky [online]. Dostupné online .
 QuatroCar ponúka financovanie nových i jazdených motorových vozidiel.

 Quatro Finančný Dom je sieť kamenných pobočiek, ktoré poskytujú osobné vybavenie pôžičky. Pobočky sú v týchto mestách: Banská Bystrica, Bratislava, Košice, Levice, Lučenec, Nitra, Nové Zámky, Poprad, Prešov, Prievidza, Spišká Nová Ves, Trenčín, Trnava, Zvolen a ŽilinaZoznam obchodných prevádzok Quatro Finančný Dom [online]. Dostupné online ..

 Triangel a Klikshop sú značky divízií internetových obchodov poskytujúcich predaj rôzneho druhu tovaru na splátky.
 Slovenská požičovňa je divízia, ktorá poskytuje pôžičky do domácností.
 Divízia Slovenské Kreditné Karty je v spolupráci s VÚB ponúka rôzne typy brandovaných karietZoznam brandovaných kariet divízie Slovenské Kreditné Karty [online]. Dostupné online ..

 Právne nástupníctvo 
Právnymi nástupcami spoločnosti Consumer Finance Holding, a.s. je Všeobecná úverová banka, a.s. a VÚB Leasing, a.s. VÚB pokračuje v poskytovaní spotrebiteľských úverov pod všetkými značkami (divíziami) používanými spoločnosťou Consumer Finance Holding, a.s.

 Referencie 

Kategória:Podniky na Slovensku